АҞӘА, ажь 16 – Sputnik, Бадраҟ Аҩӡба. Аԥснытәи амузыкантцәа Лука Гаделиеи ашәаҳәаҩы Кристина Ешԥҳаи рконцерт мҩаԥысуеит "Урыстәылеи Аԥсныи ркультуратә сезонқәа" рҳәаақәа ирҭагӡаны.
"Ари аконцерт ала ихыркәшахоит ҩ-жәларык рыбжьара адоуҳатә, арҿиаратә еимадарақәа рырӷәӷәара иацхраауа акультуратә сезон", – иҳәеит Гаделиа.
Аконцерттә программа ҩ-хәҭакны еихшоуп: актәи азбжазы барокко аепохахь иаҵанакуа акомпозициақәа адырҳәоит, аҩбатәи азбжа аатуеит аклассикатә "Аԥсуа каприччио".
"Урыстәылеи Аԥсныи ркультуратә сезонқәа" мҩаԥысуеижьҭеи сынтәа ԥшьы-шықәса ҵуеит. Ари аамҭа иалагӡаны Гаделиеи Ешԥҳаи Урыстәыла асцена дуқәа акырџьара рҟны иқәгылеит, ақалақьқәа Набережные Челны, Иарославль уахь иналаҵаны. Казань имҩаԥысуа аконцерт ала ихыркәшахоит сынтәатәи 2013-2014 шықәсқәа рзтәи акультуратә сезон.